Princes Grant 293/7 Sandhills | LekkeSlaap
Princes Grant 293/7 Sandhills: Hooffoto's
Adres: Erf 293, Deel 7, Prince's Grant, Kwa Dukuza, 4450, KwaZulu-Natal
Princes Grant 293/7 Sandhills is 'n ruim selfsorghuis op die Prince's Grant Golf and Country Estate aan die Dolfynkus in KwaZulu-Natal. Dié fantastiese huis is die ideale basis vir gaste wat 'n gholfwegbreek of 'n selfsorg-gesinsvakansie soek. Die omliggende area en die see-uitsigte is asemrowend.
Daar is slaapplek vir 8 gaste op 3 verdiepings. Die tweede verdieping beskik oor 'n hoofslaapkamer met 'n koninggrootte-bed en 'n en suite-badkamer. Die tweede slaapkamer het 2 enkelbeddens en 'n en suite-badkamer. Albei kamers het lugversorging en lei na 'n balkon met asemrowende uitsigte. Daar is 'n slaapbank op die tussenvloer met slaapplek vir 2 kinders.
Die eerste verdieping het 'n kombuis, eetarea en sitarea wat saam 'n oopplan-leefarea vorm. Dié leefarea se deure lei na 'n beskutte veranda. Die kombuis is met 'n stoof, oond, mikrogolfoond, skottelgoedwasser, yskas-vrieskas, wasmasjien en tuimeldroër toegerus.
Die grondverdieping beskik oor 'n eenheid met lugversorging, 'n dubbelbed, stapelbed, kombuisie en 'n en suite-badkamer. 'n Dubbelmotorhuis wat kan sluit is ook op die grondverdieping beskikbaar.
Daar is ook 2 TV's, 'n DVD-speler, volle DStv en WiFi. Alle linne en bad- en strandhanddoeke word voorsien.
Die Prince's Grant Estate het een van Suid-Afrika se top 20 gholfbane en dit is 'n 18 putjie-links-baan met pragtige uitsigte en 'n klubhuis met 'n hoë rang. Daar is ook 'n kilometer lange privaat strand wat met sekuriteitskameras en lewensredders gemonitor word, asook 'n privaat strandmeer waarop gaste met 'n kano kan vaar. Daar is ook natuurroetes in die natuurreservaat met meer as 230 voëlspesies om te sien, gemeenskaplike swembaddens. tennisbane en muurbalbane. Die lodge het 'n restaurante, kroeg, konferensiesentrum en 'n spa.
Kom ontspan en geniet verblyf by Princes Grant 293/7 Sandhills.
'n Bespreking by Princes Grant 293/7 Sandhills sluit in:
Erf 293, Deel 7, Prince's Grant, Kwa Dukuza, 4450, KwaZulu-Natal
https://d288tngog90ix0.cloudfront.net/AAEAAQAAAAAAAAAAAAAAkNGoypUcIdKBD2zBeDrmzfy3d4LWEjNPx3HTF1LVOHJhevNM6C?w=1440&h=960&fit=crop&auto=format Vanaf R3 000 per nag (plek vir 8) Erf 293 Portion 7 Prince's Grant 4450 KwaZulu-Natal 086 999 0018 14:00-19:00 10:00 -29.343282965481 31.38307284298